open-index/open-wikipedia-markdown huggingface dataset:
Trond Lode

**Trond Lode** (født 19. september&nbsp;1974) er en norsk politiker (Sp), gårdbruker og teknisk tegner. Han var medlem av Rogaland fylkesting 2003&ndash;2007 og leder av regional- og kulturkomiteen fra 2003 til 2006, da han startet som selvstendig næringsdrivende. 

Han var 1. vararepresentant til Stortinget for Rogaland 2005&ndash;2009 og møtte som stortingsrepresentant fra 21. september 2007 til 30. september 2009 for Magnhild Meltveit Kleppa. 

## Stortingskomitéer
* 2007&ndash;2009: nestleder i Familie- og kulturkomiteen; varamedlem av den norske delegasjonen til Europarådets parlamentarikerforsamling (fra oktober 2007)

## Referanser


## Eksterne lenker
*
Allround-VM på skøyter 2008

**Allround-VM på skøyter 2008**, det 66. for kvinner og det 102. for menn, ble avholdt 9. og 10. februar 2008 i Sportforum Hohenschönhausen i Berlin, Tyskland. 

Tittelforsvarere fra allround-VM på skøyter 2007 i Heerenveen i Nederland var Ireen Wüst og Sven Kramer.
Sven Kramer forsvarte tittelen og vant sammenlagt foran Håvard Bøkko og Shani Davis. Paulien van Deutekom ble mester i kvinneklassen foran Ireen Wüst og med Kristina Groves på bronseplass.

## Mesterskapsrekorder

## Sammenlagt
### Kvinner

### Menn

## Dag 1

## Dag 2

## Referanser




## Eksterne lenker
* ISU World Allround Speedskating Championships , offisielle nettsider (på tysk)
*  Resultater på live.ISUresults.eu
* 
*  Resultater på SpeedskatingResults.com
*  Resultater på www.Effesport.nl
*  Resultater på www.SportStatistieken.nl
*  Resultater for damer og herrer samt medaljeoversikt på www.The-Sports.org
;Bilder
*  Bilder på Desgphoto.com/SpeedSkatingPhotos.info
Alexander M. Bradshaw

**Alexander Marian Bradshaw** (født 1944) er en britiskfødt tysk fysiker. Han var vitenskapelig direktør for Max-Planck-Institut für Plasmaphysik i Tyskland. Fra 1998 til 2000 var han president for Deutsche Physikalische Gesellschaft og fra 2000 til 2002 visepresident.

Bradshaw studerte kjemi ved Queen Mary College ved University of London og tok doktorgraden i fysikalsk kjemi i 1969. I 1974 fulgte hans habilitasjon ved Institut für physikalische Chemie ved Technische Universität München. Fra 1976 til 1998 arbeidet Bradshaw ved
Fritz-Haber-Institut der Max-Planck-Gesellschaft i Berlin. I 1980 ble han vitenskapelig medlem og medlem av direktørkollegiet ved instituttet. Samtidig var han vitenskapelig forretningsfører for Berliner Elektronenspeicherring-Gesellschaft für Synchrotronstrahlung fra 1981–1985 og 1988–1989.

I 1997 ble han utnevnt til professor II ved Technische Universität Berlin og 2000 ved Technische Universität München.

Fra 1999 til 2008 har han vært vitenskapelig direktør ved Max-Planck-Institut für Plasmaphysik. Siden desember 2008, er Bradshaw aktiv igjen på Fritz-Haber-Institut som professor emeritus.

Bradshaw er medgrunnlegger og tidligere sjefredaktør for *New Journal of Physics*. Han er medlem av Berlin-Brandenburgische Akademie der Wissenschaften, Academia Europaea, acatech og Akademie der Wissenschaften Leopoldina.

## Utmerkelser
I 1994 fikk han Max-Planck-Forschungspreis og i 2001 *European Physical Society for Public Understanding of Physics*' medalje. Han er æresdoktor ved University of London og æresmedlem av American Institute of Physics. I 2007 ble han utnevnt til *Commander of the Order of the British Empire* av dronning Elisabeth II.

## Referanser


## Eksterne lenker
* Utførlig CV
*
Deutsche Physikalische Gesellschaft

**Deutsche Physikalische Gesellschaft** (**DPG**) er et verdensomspennende vitenskapelig selskap for fysikere. Det er både verdens største og eldste fysiske selskap, med 62&nbsp;000 medlemmer (2012). 

Foreningen har sitt opphav i et fysikk-kollokvium ledet av Heinrich Gustav Magnus, og ble grunnlagt som *Physikalische Gesellschaft zu Berlin* den 14. januar 1845 i Berlin. Grunnleggende medlemmer var blant annet Emil du Bois-Reymond og Ernst Wilhelm von Brücke. Fra denne foreningen ble Deutsche Physikalische Gesellschaft dannet 1. januar 1899. Etter andre verdenskrig ble DPG oppløst av de allierte og levde bare videre i forbundet av tyske fysikk-foreninger. I 1963 ble foreningen grunnlagt på nytt.

DPG deler årlig ut Max-Planck-Medaille for fremragende forskning innen teoretisk fysikk, Stern-Gerlach-Medaille for fremragende forskning innen eksperimentell fysikk og Gustav-Hertz-Preis til unge forskere, samt en rekke andre priser. Sammen med Gesellschaft Deutscher Chemiker og byen Frankfurt am Main deler DPG ut den anerkjente Otto-Hahn-Preis.

## Presidenter for DPG

## Referanser


## Eksterne lenker
*
Deregulering

**Deregulering** er det motsatte av regulering, og omfatter en prosess hvor myndigheter fjerner, reduserer eller forenkler restriksjoner i næringslivet eller på mennesker. Tilhengerne av deregulering hevder ofte at færre og enklere reguleringer vil føre til større konkurranseevne, og dermed høyere produktivitet, større effektivitet og lavere priser totalt sett. Deregulering er forskjellig fra liberalisering fordi et liberalisert marked, som ofte har færre og enklere reguleringer, også kan ha reguleringer for å øke effektiviteten og beskytte forbrukerens rettigheter, for eksempel lovgivning om antitrust.
Bits

En **bit** (flertall: bits) er en utskiftbar skrutrekkerspiss som brukes i forskjellige verktøy med bitholdere, skrutrekkere eller egnede boremaskiner for formålet. Det er vanlig å få kjøpt sett med bits men de kan også kjøpes enkeltvis. De fleste er korte, men det fås også kjøpt lange varianter.

I tillegg til bits for skruer finnes det også bits for bolter i små dimensjoner og bor i små dimensjoner. 

### Vanlige skaftstørrelser
Blue chip

**Blue chip** er i finans en betegnelse på lett omsettelige aksjer i et veletablert selskap, som leverer stabile overskudd og har lav gjeldsgrad. Begrepet stammer fra kasinoer, hvor de blå sjetongene har høy spillverdi.

De fleste *blue chip*-aksjer betaler regelmessig utbytte, selv når forretningene går dårligere enn normalt. De verdsettes høyt av investorer som ønsker en relativt høy grad av sikkerhet og stabilitet, selv om prisene per aksje normalt er forholdsvis høye. Mange *blue chips* er å finne i populære aksjeindekser, som f.eks. i hovedindeksen på Oslo Børs.

Alternativt kan *blue chip* referere til selskaper med høy markedsverdi, som f.eks. Statoil. Det nå oppløste selskapet Enron ble en gang ansett å ha en *blue chip*-aksje.

## Referanser
Europavei 552

**Europavei 552** går mellom München i Tyskland og Linz i Østerrike.

Trasé fastlagt av UNECE: München – Braunau – Wels – Linz.

## Knutepunkter
}

|}

## Referanser
Kvam kirke (Steinkjer)

**Kvam kirke** (Kvam kyrkje) er en langkirke fra 1878 i Steinkjer kommune, Trøndelag fylke.

Byggverket er i tre.

## Referanser


## Eksterne lenker
* 
* Kvam kirke fra Steinkjerleksikonet
*
Kvam kirke (Nord-Fron)

**Kvam kirke** (Kvam kyrkje) er en korskirke på Kvam i Nord-Fron kommune i Innlandet. Den er bygget i 1952. Arkitekt var Magnus Poulsson og Arve Hagen stod for utsmykking.

Byggverket er i tre (laftet tømmer) og har 450 sitteplasser. Kirken har kirkegård med en minnelund over britiske soldater som falt under kampene på stedet i 1940.

 

## Den gamle kirken

Kirken er bygget på stedet hvor det stod en gammel kirke, bygget i 1776. Dette var også en korskirke i tømmer, med plass til 300 personer. Denne kirken ble ødelagt fredag den 26. april 1940 under kampene mellom tyske og britiske soldater. Kirken og et hundretalls hus ble skutt i brann. Det eneste som er igjen etter den gamle kirken, er en liten kirkeklokke, spiret og en dør. Oppbygging av ny kirke tok til i 1945, men det skulle ta 12 år før man kunne høre kirkeklokkene ringe i Kvam.

Enda tidligere gikk kvamværene til Kvam stavkirke, hvilket var en stavkirke beliggende på garden Vik, inntil 1775, da gav kongen tillatelse til å bygge den nye kirke på Røssumvollen.

Kirken fra 1776 hadde et krusifiks skåret av Kristen Listad.

## Referanser


## Kilder
* 
* 

## Se også
* Kvam stavkirke
* Kampene ved Kvam

## Eksterne lenker
* 
* Nord-Fron kirkelige fellesråd
* 
* Wilse tok bilde av den forrige kirken
Billy Wingrove

**Billy Wingrove** (født 15. november 1982 i London, England) er en fotballsjonglør, eller «freestyler» på fagspråket. Han har vært freestyler for Tottenham og Arsenal, og spilt for Ware FC, Hertford Town og Enfield FC. Han har nå YouTube-kanalen F2Freestylers med sin partner, Jeremy Lynch. Wingrove og Lynch spiller også «bedriftsfotball» for et ukjent lag. De har også samarbeidet med noen andre «freestylere» kalt Freekickerz, MattHDGamer, og flere andre.
Guildhall (Northampton)

**Guildhall** er en bygning på St Giles' Square i Northampton i England. Den ble tegnet av Edward William Godwin i nygotisk stil og reist 1861&ndash;1864. Den er distriktets rådhus og fungerer også som seremonilokale for borgerlige vigsler og partnerskapsinngåelser. Distriktets folkeregister er også lokalisert i Guildhall. 

Bygningen har blitt utvidet flere ganger. I 1889&ndash;1892 ble østfløyen utvidet, og i 1992 bygde man på enda mer på denne fløyen. Den siste utvidelsen er i en moderne stil som er tilpasset det opprinnelige bygget, ikke ulikt løsningen man valgte ved utvidelsen av Guildhall i City of London. 

Fasaden er dekorert med en rekke statuer og friser. Statuene er for det meste av monarker som besøkte Northampton eller hadde en annen forbindelse til byen. I tillegg finner man de tre skytshelgnene St. Georg av England, St. Andreas av Skottland og St. Patrick av Irland. 

Bygningen er vernet (*Grade II*).
PoxNora

***PoxNora: Battlefield of the Immortals*** er et flerspiller online spill som er et samlekortspill samtidig som det er et tur-basert spill. PoxNora ble egentlig lansert via Java Web Start gjennom en nettleser og kan spilles i Microsoft Windows, Mac OS X og Linux. Spillet er gratis å spille med «Sample Battlegroups» og spillere kan kjøpe «runer» og bygge sine egne strategier. Spillet inneholder mer enn 900 runer.

## Handling
Spillere bygger dekk, kalt "Battle-Groups" og hver gruppe består av tretti runer. Spillere samler magisk energi, kalt Nora, som kan brukes til trylleformel, plassere relikvier eller bruke forskjellig utstyr.

Spilleren kan oppnå Action Points (AP) eller Champion Points (CP) når de for eksempel deltar i slag. Spillere kan bruke slike poeng for å forbedre eller øke sine evner.

## Referanser


## Eksterne lenker
*
Yōichi Wada

(født 28. mai 1959) er den nåværende presidenten i Square Enix. Han var tidligere president i Square og fortsatte å ha denne tittelen da Square fusjonerte med selskapet Enix. Yōichi er også den nåværende styrelederen i Computer Entertainment Supplier's Association (CESA).
NordPool

**NordPool** kan vise til:
* Nasdaq Commodities, tidligere Nord Pool ASA
* Nord Pool AS, tidligere Nord Pool Spot AS
Institutt for sosiologi og samfunnsgeografi (UiO)

**Institutt for sosiologi og samfunnsgeografi** (ISS) er et institutt ved Det samfunnsvitenskapelige fakultet ved Universitetet i Oslo. Det springer ut fra det tidligere Instituttet for sosiologi (ISO). Instituttet har 65 vitenskapelig ansatte. Instituttleder er Katrine Fangen.

## Historie

Instituttet for sosiologi (ISO) ble etablert 7. januar 1950 og var opprinnelig en del av Det historisk-filosofiske fakultet. I 1963 ble instituttet innlemmet i det nyopprettede samfunnsvitenskapelige fakultetet. I 1996 ble Institutt for sosiologi slått sammen med Institutt for samfunnsgeografi. I 2003 flyttet instituttet inn i bygningen som samtidig ble kjent som Harriet Holters hus.

Instituttet var sentralt i utviklingen av sosiologi som disiplin i Norge. Særlig i de første tiårene var forskningen særlig påvirket av den amerikanske sosiologiske tradisjonen, men den amerikanske orienteringen ble noe svakere med årene. Sentrale forskningsområder i instituttets tidlige historie var bl.a. sosial lagdeling, sosial endring, adferd og arbeidspsykologi.

## Kjente forskere
*Dag Album
*Vilhelm Aubert
*Margunn Bjørnholt
*Grete Brochmann (instituttleder 2012–2013)
*Stein Bråten
*Ingrid Eide
*Fredrik Engelstad
*Katrine Fangen (instituttleder 2016–)
*Ivar Frønes
*Erik Grønseth
*Gudmund Hernes
*Cathrine Holst
*Geir Høgsnes (instituttleder 2002–2007)
*Sverre Lysgaard
*Lars Mjøset
*Per Otnes
*Willy Pedersen
*Natalie Rogoff Ramsøy
*Robert Salomon
*Sigurd Skirbekk (instituttleder 1990–1999)
*Tian Sørhaug
*Karin Widerberg (instituttleder 2007–2012)
*Dag Østerberg

## Referanser


## Eksterne lenker
*Institutt for sosiologi og samfunnsgeografi
Rana Produkter

**Rana Produkter AS** er en attføringsbedrift i Mo i Rana som ble opprettet den 12. desember 1968. Bedriften ble registrert i foretaksregisteret den 19. mai 1989.

Bedriftens virksomhetsområde er arbeidstrening i interne produksjoner, men primært i det ordinære arbeidsliv. Rana Produkter har til en hver tid om lag 200 personer i sitt system.

I 2014 var bedriftens eierandel fordelt på Rana kommune (54,5 %), Nordland fylkeskommune (37,5 %) og andre eiere (8 %)

Daglig leder er Jens-Petter Bakjord.
Mittbanan

**Mittbanan** er en jernbanelinje som går mellom riksgrensen ved Storlien og Sundsvall i Sverige. Linjen er fortsettelsen av Meråkerbanen gjennom Sverige og følger stort sett europavei 14.

Linjen trafikkeres blant annet av Mittnabotåget som kjører mellom Trondheim og Östersund. Mellom Duved og Sundsvall går krengetoget X 2000, mellom Storlien og Ånge nattog til Stockholm og Göteborg. I vintersesongen går det også av og til ekstratog til Åre.

Mittbanan er elektrifisert mens Meråkerbanen ikke er det, derfor kjører togene mellom Trondheim og Östersund med dieseldrift.

## Historikk
Den første delstrekningen mellom Sundsvall og Torpshammar var en smalsporet privatbane som ble tatt i bruk 1878. Samtidig ble den normalsporete *Norrländska tvärbanan* mellom Östersund og Torpshammar bygget av staten, den ble innviet i 1879. 1881 ble forbindelsen til Norra stambanan ved Ånge ferdig, det var på dette tidspunktet den eneste jernbaneforbindelsen til Sydsverige. Strekningen mellom Trondheim og Östersund ble samtidig bygget av den svenske staten, den sto ferdig i 1882. 1885 ble den smalsporete delstrekningen kjøpt av staten, og året etter var den blitt ombygd til normalspor.

1955 ble strekningen mellom Ånge og Dysjön fjernstyrt, som første strekning i Sverige. Betegnelsen *Mittbanan* ble innført 1990 for å unngå forveksling med andre strekninger som også går på tvers, dvs. vest-øst.

## Linjekart

|}

## Kilder
*Eisenbahn- und Verkehrsatlas von Europa, J. J. Arnd, Leipzig 1897.
*Eniro luftfotos

## Eksterne lenker
* Nabotågets webside 
* historiskt.nu om Linjen Torpshammar – Storlien
* Aktuelle rutetider
* jarnvag.net om Sundsvall – Storlien
Simon I de Senlis, jarl av Huntingdon-Northampton

**Simon I de Senlis, jarl av Huntingdon-Northampton** (død 1109) var en normannisk adelsmann. Hans opprinnelige navn var Simon I av St Liz, men dette ble forvansket i England. Gjennom sitt ekteskap med Maud, grevinne av Huntingdon fikk han i 1080 tittelen jarl av Huntingdon-Northampton. 

Han bygde Northampton Castle og en bymur rundt Northampton. 

Omkring 1096 sluttet han seg til det første korstog. Etter å ha kommet hjem fikk han bygget rundkirken The Holy Sepulchre, en av bare tre slike kirker som er bevart i England.
Ernst Bloch

**Ernst Simon Bloch** (født 8. juli 1885 i Ludwigshafen, død 4. august 1977 i Tübingen) var en tysk marxistisk filosof.

Han var sønn av en tyskassimilert jødisk jernbanearbeider. Sammen med sin tredje kone, arkitekten Karola Bloch, måtte han i 1934 flykte fra det tyske naziregimet, gjennom Sveits, Østerrike, Frankrike, Tsjekkoslovakia og derfra til USA. Han vendte tilbake til DDR i 1949, og ble professor i filosofi i Leipzig. Etter at Berlinmuren ble bygget i 1961, flyttet han til Tübingen, hvor han fikk et professorat.

Bloch var påvirket av Hegel og Marx, og var en venn av Georg Lukacs, Bertolt Brecht, Kurt Weill og Theodor W. Adorno. Blochs arbeider handlet blant annet om forestillingen om at det i en utopisk verden uten undertrykkelse og utbytting alltid vil være en sann revolusjonær kraft. Blochs arbeide var en inspirasjonskilde for studentopprøret i 1968 og for frigjøringsteologien.

## Referanser


## Litteratur
* Manfred Papst: *[https://www.nzz.ch/articlef63gb-1.358327 Plädoyer für Ernst Bloch.]* I *[[NZZ]]*, 13. mai 2007
* Doris Zeilinger: *[http://www.trend.infopartisan.net/trd0502/t270502.html Georg Lukács und Ernst Bloch – Geschichte und Klassenbewußtsein als Kristallisationspunkt]*. *trend.infopartisan.net*, mai 2002

## Eksterne lenker
* 
* 
* 
* 
* Natias Neutert: ''Ent oder Weder'', *[[Die Zeit]]*, 25. juli 1969.
The Gazette

**The Gazette** (ガゼット, the GazettE) er et japansk visual kei-band som blander rock og metall med pop og også en del hiphop.

## Bandmedlemmer
### Nåværende
* Ruki (ルキ) (vokalist 2002-), riktig navn *Matsumoto Takanori*, født  1. februar 1982 i Kanagawa.
* Uruha (麗) (gitar 2002-), riktig navn *Takashima Kouyou*, født  9. juni 1981 i Kanagawa
* Aoi (葵) (gitar 2002-), riktig navn *Shiroyama Yuu*, født 20. januar 1979 i Mie.
* Reita (れいた) (bass 2002-), riktig navn *Suzuki Akira*, født  27. mai 1981 i Kanagawa.
* Kai (戒) (trommer 2003-), riktig navn *Uke Yutaka*, født  28. oktober 1981 i Tokushima.

### Tidligere
* Yune (ユネ) (trommer 2002-2003)

## Diskografi
### Singler
* 2002 *別れ道 (Wakaremichi)*
* 2002 *鬼畜教師(32才独身)の悩殺講座 (Kichiku Kyoushi -32sai Dokushin- No Nousatsu Kouza)*
* 2002 *午前0時のとらうまラヂヲ (Gozen 0-ji no Torauma Radio)*
* 2002 *妖幻鏡moon (Yougenkyou)*
* 2004 *大日本異端芸者的脳味噌中吊り絶頂絶景音集。 (Dainippon Itangeishateki Noumiso Chuzuri Zecchou Zekkei Ongen Shuu)*
* 2003 *男尻ツアーファイナル (Hanamuke & Gazette live)*
* 2003 *KALEIDOSCOPE*
* 2004 *大日本異端芸者的脳味噌中吊り絶頂絶景音集。 (Dainippon Itangeishateki Noumiso Chuzuri Zecchou Zekkei Ongen Shuu)*
* 2004 *ザクロ型の憂鬱 (Zakurogata no Yuuutsu)*
* 2004 *舐～zetsu～* 
* 2004 *未成年 (Miseinen)*
* 2005 *[reila] Lesson. G* 
* 2005 *[reila] Lesson. O* 
* 2005 *[reila] Lesson. D* 
* 2005 *Cassis [A type]* 
* 2005 *Cassis [B type]* 
* 2006 *Cassis [Normal Press]* 
* 2006 *REGRET -Optical Impression-* 
* 2006 *REGRET -Auditory Impression-*  
* 2006 *Filth in the beauty -Optical Impression-* 
* 2006 *Filth in the beauty -Auditory Impression-* 
* 2007 *Hyena -Optical Impression-*
* 2007 *Hyena -Auditory Impression-*
* 2010 *Red -Optical Impression-*

### Album
* 2003 *COCKAYNE SOUP*
* 2003 *Akuyuukai*
* 2003 *Supermargarita* 
* 2003 *Hankou Seimeibun*
* 2004 *Madara* 
* 2004 *Disorder*
* 2005 *Gama* 
* 2006 *NIL* 
* 2007 *Stacked Rubbish*
* 2009 *DIM*

## Referanser


## Eksterne lenker
* 
*
Reginald Fleming Johnston

**Reginald Fleming Johnston** (født 13. oktober 1874 i Edinburgh i Skottland død 6. mars 1938 samme sted) var en skotsk akademiker, diplomat, sinolog og forfatter.

## Liv og virke
### Tidlig
Johnston studerte ved Edinburgh University og senere ved  Oxford University.  I 1898 begynte han i britisk koloniforvaltning og begynte sin tjeneste  i Hongkong. Etterpå ble han i 1906 overført til det britiske traktatsområdet Weihaiwei som en distriktoffiser, og arbeidet der med James Haldane Stewart Lockhart. 

### Engelsklærer for Kinas siste keiser
Fra 1919 til 1924 var han engelsklærer for Kinas siste keiser Pu Yi (keiser fra 1908 til 1912), og bragte ham i nærmere kontakt med vestlig tankegods. Johnston og Isabel Ingram, som var datter av en amerikansk protestantisk misjonær og var privatlærer for keiserinne Wan Rong, var de første utlendinger etter jesuittpater Adam Schall på 1600-tallet som ble innvilget adgang i det indre hoffområdet i Den forbudte by under Qing-dynastiet. Johnston ble gitt høye keiserlige titler, og bodde både i Den forbudte by og i det nye sommerpalasset. 

Han var samtidig i stand til å utføre egen forskning. I 1919 fant han i Fangshan litt sørvest for Beijing to marmorblokker hvorpå assyriske kors var blitt innrisset, og med en datering (år 960) som vitnet om at kristne hadde bebodd området under Liao-dynastiet. Ett av korsene utsprang fra en lotusblomst det andre var omgitt av skyer og inskripsjonen *Se hen til det og håp på det*.

### Senere liv
Etter at han forlot Den forbudte by i  1924 residerte han fra 1927 til 1930 som guvernør i Weihaiwei. Den 1. oktober det året ble området tilbakeført til Kina.

Etter at han kom tilbake til Storbritannia underviste han i kinesisk historie ved University of London til 1937. De siste årene av livet tilbragte han på den lille skotske øya Eilean Righ, som han hadde kjøpt. Der anla han en kinesisk have.

## Verker
* *From Peking to Mandalay*, London, 1908
* *Lion and dragon in Northern China*, London, 1910
* *A Chinese Appeal to Christendom concerning Christian Missions*, R.F. Johnston under kunstpseudonymet *Lin Shao-yang*, London: Watts and Co., 1911 
* *Buddhist China*, London, 1913
* *Letters to a Missionary*,  1918 
* *Twilight in the Forbidden City*, 1934

## Referanser
Gideon Ståhlberg

**Gideon Ståhlberg** (født 26. januar 1908 i Göteborg, død 26. mai 1967 i Leningrad) var en svensk stormester i sjakk.

Ståhlberg vant det svenske mesterskapet i 1927, 1929 og 1936, og ble også skandinavisk mester i 1929. På 1930-tallet deltok han i flere sterke internasjonale turneringer med gode resultater. Under sjakkolympiaden i Buenos Aires i 1939 startet andre verdenskrig, og Ståhlberg ble igjen i Argentina til 1948. I løpet av denne tiden vant han flere turneringer. Etter at han kom tilbake til Europa oppnådde han ikke like gode resultater, men vant likevel enkelte turneringer på 1950-tallet. Fra 1951 var han også dommer i verdenssjakkforbundet FIDE. Han har skrevet flere sjakkbøker og har vært sjakkommentator. Ståhlberg var også en meget sterk bridgespiller.

Han døde i 1967 straks før han skulle spille det første partiet i en turnering i Leningrad.

## Referanser


## Eksterne lenker
*
Roman Malek

**Roman Malek** (født 3. oktober 1951 i Bytów i Polen, død 29. november 2019) var en katolsk prest tilhørende Steylermisjonærene og en ledende sinolog.

Han var professor i religionsvitenskap ved Steylermisjonærenes filosofisk-teologiske høyskole i Sankt Augustin i Tyskland.

Han var sjefredaktør for det sinologiske tidsskrift *Monumenta Serica – Journal of Oriental Studies* og utgiver av *Monumenta Serica Monograph Series*, og var redaktør for det bimensuelle tidsskriftet *China Heute*.

## Skrifter (utvalg)
* *Das Tao des Himmels. Die religiöse Tradition Chinas*, Freiburg, Herder 1996
* *Verschmelzung der Horizonte: Mozi und Jesus. Zur Hermeneutik der chinesisch-christlichen Begegnung nach Wu Leichuan (1869-1944)*, Leiden-Boston, Brill 2004

## Referanser
Albstadt

**Albstadt** er en liten by i den tyske delstaten Baden-Württemberg. Albstadt har rundt 46 000 innbyggere. **Lautlingen** er en del av Albstadt 5&nbsp;km lenger vest for sentrum av Albstadt og har rundt 2 000 innbyggere. Albstadt ligger ved utkanten av Schwaben i landskapsplatået Schwabisk Alb, omtrent halvveis mellom Stuttgart og Bodensjøen.

I bydelen Lautlingen er det et minnekapell for brødrene Claus og Berthold von Stauffenberg som var sentrale i 20. juli-attentatet 1944 mot Adolf Hitler ved familiens gods som ligger her.

## Eksterne lenker
*
Yarkand (elv)

**Yarkand** (kinesisk: 叶尔羌河; pinyin: *Yèěrqiāng Hé*; uigurisk:يەكەن دەرياسى) er ei elv i den autonome provinsen Xinjiang i vest-Kina. Den er rundt 970 km lang.

Yarkand er det lengste tilløpet til elva Tarim, og har sitt utspring i Karakorum-passet mot grensen til Kashmir. Derfra renner den i nordvestlig retning gjennom høyfjellene, og renner deretter ned i den vestligste delen av Tarimbekkenet. Den passerer gjennom byen Yarkand, som ligger på 1&nbsp;270 meters høyde og er oppkalt etter elva, og derfra mot nordøst gjennom den nordvestlige delen av ørkenen Taklamakan, hvor Yarkand løper sammen med elva Kashgar (Kaxgar). Etter samløpet renner elva videre mot nordøst, og rundt 370 km lengre nede, sør for byen Aksu renner Yarkand sammen med elvene Aksu og Khotan (Hotan), og danner ved dette samløpet elva Tarim.

Sev om Yarkand opprinnelig rant inn i Tarim, så har storskala utvikling av landbruket langs elvas løp i siste halvdel av 1900-tallet redusert vannføringen kraftig. Fra Yarkandelva rant det på 1950-tallet årlig 1-1,5 milliarder m³ vann inn i Tarim. I perioden fra 1986 til 2000 var det bare i 1994 at elva rant inn i Tarim.

## Referanser
Bygger’n

**Bygger'n** er en norsk, landsdekkende byggevarekjede med i overkant av 90 butikkmedlemmer fra Moi i sør til Vadsø i nord. (mai 2021) 

Bygger'n-kjeden ble etablert i 1991 og eies av det trønderske konsernet E.A. Smith AS, der Arne Reinertsen er administrerende direktør. Kjedekontoret ligger i Trondheim. 

Byggevarekjeden har slagordet "Du kan stole på fagfolk", og dekker et bredt spekteret av byggevarer, trelast, dører og vindu, kjøkken, bad, garderobe, verktøy, tak, gulv, hage. I tillegg fører mange i kjeden HIBA-hus, -hytte og -garasje.

E.A. Smith AS eier også Smith Stål og LSE Byggesystemer. Sistnevnte ble overtatt i 2020, og Bygger'n styrket da sin satsing på elementer og precut.

## Eksterne lenker
* Hjemmeside
Den bysantinske flåten

**Den bysantinske flåten** arva i begynnelsen teknologien og organiseringa fra den romerske flåten etter hvert som Det bysantinske riket vokste fram fra Romerriket omkring 200-500 e.Kr. På liknende måte var den bysantinske flåten på sitt sterkeste i Det bysantinske rikets storhetsperiode under det makedonske dynastiet (867-1056). Det første kjente slaget til den bysantinske flåten fant sted i 323 e. Kr. da den vestromerske keiseren Konstantin den store beseira sin østromerske rival Licinius.

## Fartøy
Skrevne kilder oppgir at dromonene, de bysantinske galeiene, fantes i minst tre utgaver:
**Ousiako* (som har fått navnet sitt fra *Ousia*), med et kompani på 100 mann, var galeier to rader med roere hvorav den øverste raden deltok i strid når det var nødvendig.
**Pamphylos*, med en besetning på 120-160 mann.
*De egentlige *dromonerne*, med en besetning på 200 mann: 50 på nederste dekk, 100 på det øvre og 50 marinesoldater.
Slaget ved Pigae

**Slaget ved Pigae** fant sted fra 11. til 18. mars 922 i utkanten av Konstantinopel. Det sto mellom bulgarerne og bysantinerne, og endte med bulgarsk seier.

Etter de store seierne i 917 prøvde Simeon I av Bulgaria å overta den bysantinske tronen fra den mindreårige bysantinske keiseren Konstantin VII, men i 919 ble mora hans, Zoe Karbonopsina, satt på tronen istedenfor Konstantin av admiral Romanos Lekapenos, og året etter gjorde admiralen seg selv til med-hersker, noe som gjorde at Simeon I ikke kunne ta over tronen på diplomatisk vis. Han erklærte derfor krig mot Det bysantinske riket i 920.

I 922 marsjerte en stor bulgarsk armé under ledelse av Theodore Sigritsa gjennom Strandzja-fjella og nådde utkanten av Konstantinopel. Romanos sendte tropper under kommandør Potas Argirus og marineadmiralen Alexions Musele for å stoppe bulgarerne. Slaget fant sted ved Pigae. Bulgarerne var ikke til å stoppe, og de bysantinske kommandørene var de første til å flykte. Musele drukna i et desperat forsøk på å komme seg ut til et skip. Nesten alle de bysantinske soldatene ble drept, drukna eller tatt til fange.

Etter slaget brente bulgarerne palassene i Pigae, inntok Det gylne horn og dro tilbake til Preslav som seierherrer.
Vestkapp

**Vestkapp**, eller **Kjerringa**, er et fjell på den nordvestligste delen av halvøya Stad i Stad kommune i Nordfjord i Vestland. Kjerringa ruver 497 meter over Stadhavet og regnes som det vestligste fjellplatået i Norge. 

Navnet «Vestkapp» om utsiktspunktet på Kjerringa ble skapt av turistnæringa på 1980-tallet.

## Vær og utsikt

Området er kjent for skiftende vær, fra speilblankt hav til storm og orkan. I løpet av kort tid kan tåke legge seg over Kjerringa og Vestkapp. Sjøveien rundt Stad og Vestkapp er beryktet for sine strømmer og raskt skiftende vær. Mange skip har endt sin seilas i disse farvannene, som omtales som et av de mest værharde områdene i Norge. 
  På de få kilometerne fra Sildegapet i sør til Ervika i nord er det lokalisert 58 skipsvrak.

Vestkapp er et turistmål med flat vidde, bratte skrenter og panoramautsikt i alle himmelretninger, blant annet til Sunnmørsalpene i nord og med Ålfotbreen og Hornelen i sør. En kan også se havørn og beitende sauer. Det er smal bilvei helt til toppen. Vestkapphuset med kafé, suvenirbutikk og utsikt over Stadhavet ble kjøpt i 2002 av familien Kvernervik og drevet som familiebedrift for besøkende i sommerhalvåret inntil sesongen 2011. 

På Vestkapp står også Radar Stad, en av Meteorologisk institutts værradarer. Den ble ferdig i oktober 2009 og er reist som en stor, hvit kule på et tårn av naturstein fra Selje kommune.

Å gå på fjelltur på Stadhalvøya sies å være en spesiell opplevelse fordi man har utsyn mot storhavet samtidig som man er høyt til fjells. 


Fil:Vestkapp Kjerringa Stad towards east Sogn og Fjordane Norway 2014-09-16.JPG|Parkeringsplassen på «Vestkapp», fjellplatået på Kjerringa nord på Stadlandet i Selje kommune i Sogn og Fjordane. Utsikt nordøstover inn i Møre og Romsdal, blant annet til Sunnmørsalpene. 
Fil:Vestkapp.jpg|Utsikt over Vestkapp i retning ut mot det lunefulle Stadhavet i nordvest.
Fil:Vestkapp Kjerringa Stad top panorama towards southeast Sogn og Fjordane Norway 2014-09-16.JPG|Panoramabilde fra Vestkapp med værradar og varde i naturstein. Utsikt mot sørøst. 
Fil:Vestkapp Kjerringa Stad panorama towards south Sogn og Fjordane Norway 2014-09-16.JPG|Panoramabilde fra Vestkapp. Utsikt mot sør.


## Annet
Vardetangen i Austrheim i Hordaland, ved Mongstad, regnes som Norges vestligste fastlandspunkt.

## Referanser




## Eksterne lenker
* Vestkapp.no om området.
* Om Kjerringa med foto og navn på fjell som kan sees fra toppen (på engelsk)
Värmlandsbanan

**Värmlandsbanan** er en jernbanelinje som går mellom riksgrensen ved Magnor i Norge og Laxå i Sverige. På svensk side er linjen fortsettelsen av Kongsvingerbanen.

I tillegg til SJs tilbud blir banen betjent av Värmlandstrafiks tog Degerfors-Karlstad–Charlottenberg, noen av disse går mellom Oslo og Karlstad eller Kristinehamn.

## Historikk
Byggingen av jernbanen mellom Laxå og den norske grensen, den gang kjent som «Nordvästra stambanan», startet i 1866 og ble ferdigstilt i 1871. Banen var tenkt som en forbindelse mellom Stockholm i Sverige og Oslo i Norge, som den gang var i union. Norge hadde allerede 1865 forlenget Kongsvingerbanen til grensen. Strekningen ble elektrifisert i 1937. I 1962 ble det innrettet et triangelspor ved Laxå, slik at togene Stockholm-Karlstad (-Oslo) ikke lenger måtte inn i byen for å vende. I 1990 endret det svenske Banverket strekningens navn til Värmlandsbanan.

## Fremtid
Strekningen Kil–Kristinehamn er blant Sveriges mest trafikkerte enkeltspor. I perioden 2018-2030 skal en del forbedringer gjøres. Karlstads stasjon skal bygges om, og flere krysningsspor skal bygges eller forbedres, i Välsviken, Väse og Skåre.

Det foreligger forslag fra interessenter om å bygge høyhastighetsbane Oslo–Stockholm over Karlstad.

## Linjekart

 

|}

## Referanser

## Litteratur
*Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
*Trafikverkets linjekart
*banvakt.se
Dallas Long

**Dallas Crutcher Long III** (1940–2024) var en amerikansk kulestøter.

Under OL 1960 i Roma kom Long på tredjeplass, etter landsmennene Bill Nieder og Parry O'Brien. Fire år senere, under OL 1964 i Tokyo støtte han 20,33&nbsp;m, og tok dermed gull.

Han vant sølv i kulestøt under de Panamerikanske leker 1959 i Chicago.

Han satte verdensrekord med 20,68&nbsp;m i 1964.

## OL-medaljer
* 1964  Tokyo -  **Gull** i friidrett, kulestøt  USA
* 1960  Roma -  Bronse i friidrett, kulestøt  USA

## Referanser


## Eksterne lenker
*
Lammegribb

**Lammegribb** (*Gypaetus barbatus*) er stor rovfugl i gruppen av afrikanske gribber (Gypaetinae), som inngår i haukefamilien (Accipitridae). Arten består som to underarter og inngår i den monotypiske slekten ***Gypaetus***.

## Biologi

Lammegribben er storvokst, måler cirka 94–125 cm og veier gjerne ; vingespennet utgjør typisk 231–283 cm. Hunnene har en tendens til å ha lengre vingefjær og å være tyngre enn hannene. 

Fjærdrakten er i hovedsak mørk på oversiden, men hode er nesten hvitt med sort maske og blir lys oransje nedover halen og nakken, hele buken og på den fjærkledde delene av beina. Ungfugler har grå fjær der de voksne har lys oransje. Ellers kjennetegnes arten av et karakteristisk sorte hakeskjegg som er som en forlengelse av den sorte ansiktsmasken. Arten har dessuten betydelige individuelle variasjoner i fjærdrakten og geografisk variasjon med hensyn til størrelsen.

Arten finnes i fjelltrakter i India, Afrika, Tibet, områder av Tyrkia, på Balkan, i de sveitsiske Alpene og de franske og spanske Pyreneene.

I Europa er den sett på som truet, på grunn av det stadig synkende antallet i Spania og i det Østlige Middelhavet, men dette er ikke tilfellet i Afrika og i India der det finnes store antall av fuglen.

Den har vært observert flere ganger i Norge, blant annet på Utsira i 2003 og Herøy&nbsp;(M&R)  i 2023. Vinteren 2023–2024 har en ungfugl holdt til i Årdal i Ryfylke.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Gypaetinae, (afrikanske gribber og klatrehauker)
*** *[[Polyboroides]]*
**** *[[Klatrehauk|P. typus]]*, klatrehauk
**** *[[Blekklatrehauk|P. radiatus]]*, blekklatrehauk
*** *[[Palmegribb|Gypohierax]]*
**** *[[Palmegribb|G. angolensis]]*, palmegribb
*** *[[Åtselgribb|Neophron]]*
**** *[[Åtselgribb|N. percnopterus]]*, åtselgribb
*** *[[Lammegribb|Gypaetus]]* (monotypisk)
**** *[[Lammegribb|G. barbatus]]*, lammegribb
***** *G. b. barbatus* (nominatformen)
****** (*G. b. aureus*, inkludert i nominatformen)
****** (*G. b. hemachalanus*, inkludert i nominatformen)
***** *G. b. meridionalis*

## Referanser




## Eksterne lenker
*
Forus

**Forus** er et område og gårdsnavn i Sandnes og Stavanger. Forus var opprinnelig bare navnet på en mindre, østre del av området, men i hundreåret etter tørrleggingen av Stokkavatnet sørvest for Forus, har navnet blitt tatt i bruk stadig lengre vestover mot Sola og sørover mot Sandnes. I nyere tid har navnet også blitt tatt i bruk for et område på Røyneberg i Sola, som en følge av at Forus flyplass strakk seg dit. 

Området utgjør sørligste del Stavanger kommune, og grenser i sør mot Stokka og Lura i Sandnes, i nord/vest mot Jåttå, Godeset og Gausel, i vest mot Røyneberg og Skadberg i Sola og i øst mot Gandsfjorden. På Forus finnes en større del av Forus Næringspark i vest, avgrenset av E39. Øst for denne fortsetter mindre tett næringsbebyggelse, og riksvei 44 og Jærbanen passerer området. Forus hadde tidligere stoppested langs jernbanen.


File:Btd forusbeen.jpg|Forusbeen går mellom Forus i Stavanger og Stangeland i Sola (Fylkesvei 443 (Rogaland))
File:Btd ivar forus.jpg|Forus gjenvinningsstasjon IVAR 
File:Forus vgs.png|Hovedbygget (P3) ved Forus videregående skole 
File:Forus travbane.jpg|Forus Travbane under Forus Open i Stavanger 2008 


## Referanser
Byggtorget

**Byggtorget AS** er en norsk byggvarekjede som ble etablert i mars 1997 av 16 byggevareforretninger fra Mo i Rana og nordover. Kjeden har pr mars 2015 over 97 medlemsbedrifter fra Mandal og nordover som er knyttet til kjeden.

Alle aksjonærene har lager og butikk med utsalg av trelast, byggevarer og verktøy. Flere selger også hus og hytter og har egen entreprenøravdeling. 

Byggtorget eies av Mestergruppen.

## Eksterne lenker
* Hjemmeside
Avinash Dixit

**Avinash Kamalakar Dixit** (født 1944 i Bombay) er en amerikansk økonom. Han er *Sherrerd University Professor of Economics* ved Princeton University. 

Han var president i Econometric Society i 2001, og visepresident i American Economic Association i 2002. I 1996 ble han utnevnt til æresdoktor ved Norges Handelshøyskole.

Dixit skrev boken Theory of International Trade : A Dual, General Equilibrium Approach, ISBN 0-521-29969-1 samt flere artikler med Victor Norman. Han har også skrevet en artikkel med Agnar Sandmo.

## Referanser
Fylkesvei 3982

**Fylkesvei 3982** går mellom Eskelandsmyra og Mønnesland i Lindesnes kommune.

Frem til 2019 hadde veien betegnelsen fylkesvei 231 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Thomas Munkelt

**Thomas Munkelt** (født 3. august 1952 i Zedlitz er en tidligere tysk friidrettsutøver. I 1980 ble han olympisk mester på 110 meter hekk for DDR.

Munkelt var i flere år den dominerende europeiske løperen på denne distansen. I 1975 ble han DDR-mester for første gang, og samme år gikk han til topps i europacupen. Under OL 1976 i Montréal kom Munkelt bare på en skuffende femteplass.

Under EM 1978 i Praha vant Munkelt sin første internasjonale tittel. Med tiden 13,54 vant han foran polakken Jan Pusty og finnen Arto Bryggare.

Munkelts største triumf kom under OL 1980 i Moskva. I OL-finalen slo han cubaneren Alejandro Casañas med et hundredels sekund. Han var også med på DDRs lag på 4&nbsp;x&nbsp;100&nbsp;meter stafett, som kom på femteplass.

I 1982 forsvarte Munkelt  EM-tittelen i Athen, og i det samme mesterskapet var han med på å ta sølv på kortstafetten.
## OL-medaljer
*  1980  Moskva -  **Gull** i friidrett, 110 meter hekk  Øst-Tyskland

## Referanser


## Eksterne lenker
*
Den nordiske stridsgruppe

**Nordic Battlegroup** (**NBG**) er en flernasjonal bataljonsstridsgruppe bestående av militære styrker fra Sverige, Finland, Norge, Irland og Estland. NBG utgjør en av Den europeiske unions 15 bataljonsstridsgrupper og vil stå i beredskap fra 1. januar 2008 til den avløses av en spansk stridsgruppe i juni.

I likhet med EUs andre bataljonsstridsgrupper er formålet med NBG å være et verktøy for EU, primært for å være først på plass ved hendelse av konflikt eller annen krise. Innen 10 dager etter at beslutningen er tatt skal NBG kunne være på plass.

Forbandet består av omkring 2&nbsp;800 soldater: 2&nbsp;300 fra Sverige, 200 fra Finland, 150 fra Norge, 80 fra Irland og 50 fra Estland. Den største avdelingen, en bataljon av mekanisert infanteri, utgjør kjernen i stridsgruppen. Hovedkvarter og garnison ligger i Enköping i Sverige.

## Eksterne lenker
* Nordic Battlegroup
Arnadal Idrettslag

**Arnadal Idrettslag** (stiftet i 1946) er et norsk idrettslag fra Stokke i Vestfold. Klubben driver med idretter som fotball, håndball, langrenn og orientering.

## Fotball
Arnadals A-lag debuterte i seriesystemet i 1959 og befant seg i mange år i 7. divisjon. Etter opprykk i henholdsvis 1999 og 2006, med påfølgende korte opphold i 6. divisjon i Vestfold Fotballkrets, har klubben de senere årene bygget et sterkt lag og hatt en veldig fin utvikling. De kunne feire opprykk fra 8. til 7. divisjon i 2014, videre til 6. divisjon i 2016 og senest til 5. divisjon i 2019. Klubben spiller sine hjemmekamper på Arnadal Idrettsplass, på folkemunne kjent som Sletta.

Klubbens toppskårer gjennom alle tider er Fredrik Fevang, som har puttet over 400 seriemål siden debuten i 1995.

## Eksterne lenker
*
Kjetil Skogrand

**Kjetil Skogrand**  (født 5. januar 1967) er en norsk embetsmann, historiker, forsker og politiker (Arbeiderpartiet). Han var statssekretær i Utenriksdepartementet under Stoltenberg-regjeringen 2005–2006. 

## Liv og virke
Skogrand er Master of Arts fra University of Sussex (1992) og cand.philol. fra Universitetet i Oslo (1994). I 2005 ble han dr. philos. ved Universitetet i Oslo på en avhandling som er utgitt som bind 4 av norsk forsvarshistorie og omhandler perioden 1940 til 1970.

Skogrand var forskningsstipendiat ved NUPI 1994-1995, amanuensis (vikar), siden sekretariatsleder for Verdenskongressen for historikere, Historisk institutt, Universitetet i Oslo, 1995-1997. Fra 1997 var han forsker ved Institutt for forsvarsstudier.

Han ble i 2011 oppnevnt som medlem i Forsvarsdepartementets dekorasjonsråd. 

Skogrand ble i statsråd 26. april 2013 utnevnt til avdelingsdirektør i Justis- og beredskapsdepartementet. Skogrand leder Sikkerhetsenheten i avdeling for krisehåndtering og sikkerhet i departementet.

## Utvalgt bibliografi
* *Norsk forsvarshistorie*, bind 4, 2004 ISBN 82-514-0621-8 
* *Luftforsvaret og atomalderen* 2002 
* *Fryktens likevekt*, 2001, ISBN 82-10-04623-3
* «Forsvaret av Nord-Norge», 1999 
* *Brennpunkt*, 1998 
* *Cash and cannons*, 1998 
* «Vikarierende aktører og asymmetriske allianser», 1995 
* *Traktatkonferansen i EU*, 1995 
* *Samhold mot spredning*, 1995 
* *Norge og Koreaspørsmålet 1945–1953*, 1994

## Referanser


## Eksterne lenker
* 
*  Skogrand hos Regjeringen.no
*  Om Skogrands doktoravhandling
Oslo Nye Høyskole

**Oslo Nye Høyskole** (tidligere **Bjørknes Høyskole**), er en norsk, privat høyskole lokalisert ved Adamstuen i Oslo. Høyskolen tilbyr undervisning på campus i Oslo og nettbaserte studier, og har over 4500 studenter i 2025.   

Høyskolen består av fire institutter: Institutt for psykologi, Institutt for statsvitenskap og internasjonale relasjoner, Institutt for helsefag og Institutt for økonomi og administrasjon.    

Oslo Nye Høyskole er en del av Lumi Gruppen, sammen med Sonans privatgymnas og Oslo Nye Fagskole (ONF).

## Studier
Høyskolens studietilbud er fordelt mellom seks fagområder:

* Psykologi og HR
* Medisin og helse
* Ernæring
* Økonomi og administrasjon
* Digital markedsføring
* Statsvitenskap og internasjonale relasjoner

## Historie
Høyskolen ble opprettet i 1997, da Bjørknes Privatskole startet opp et høyskoleprogram innen fysioterapi i samarbeid med Hogeschool Enschede i Nederland, hvor studentene tok første året i Oslo. Studiet fikk støtterett i Statens lånekasse i april 1998. Et tilsvarende program startet så opp høsten 1998 innen media i et samarbeid med Edith Cowan University i Perth i Australia. I januar 1999 startet så det tredje tilsvarende programmet innen sykepleie. Denne gang i samarbeid med Flinders University i Adelaide i Australia.

I 2019 ble Lumi Gruppen (tidligere Sonans Gruppen) høyskolens eiere.

I 2021 endret skolen navn til Oslo Nye Høyskole.

I desember 2024 flyttet Oslo Nye Høyskole fra lokalene sine på Lovisenberg til Adamstuen.

## Se også
* Sonans privatgymnas

## Referanser


## Eksterne lenker
* 
* Blogg av Bjørknes Høyskole 
* Bjørknes Education  studietilbud innen helsefag i Sentral-Europa
Paris–Tours 2007

**[[Paris–Tours]] 2007** ble arrangert den 14. oktober 2007, og var den 101 utgaven av rittet. Starten gikk i Saint-Arnoult-en-Yvelines utenfor Paris og målgang var i Tours 252 km senere.

## Paris-Tours, 252 km
14-10-2007

## Referanser
Kvinnens plass

***Kvinnens plass*** er en norsk dramafilm fra 1956 regissert av Nils R. Müller. Manuset ble skrevet av Müller og Eva Seeberg.

## Handling
Journalisten *Tore Haugen* vender tilbake til Norge fra USA. Han forelsker seg i journalisten Tore Næss og oppdager snart at han har fått arbeid i samme avis som henne. Næss viser fremragende egenskaper og utvikler seg til å bli en stjernereporter mens Haugen er en middelmådighet. Når de får barn sammen dukker spørsmålet opp om hvem som skal ofre sin karriere for å være hjemme med barnet. Haugen finner seg snart vel til rette i rollen som hjemmepappa.

## Rolleliste
*Lars Nordrum – Tore Haugen
*Inger Marie Andersen – Tore Ness
*Harald Aimarsen – Ansatt i avisa
*Haakon Arnold 		
*Pål Bang-Hansen – Ansatt i avisa	
*Odd Borg – Per, journalist
*Wilfred Breistrand – Redaksjonsmedarbeider	
*Hilde Brenni 		
*Lalla Carlsen – Pensjonatvertinne
*Kari Diesen 		
*Oscar Egede-Nissen – Mann som har sett en ufo
*Helge Essmar – Sjefssekretæren
*Jack Fjeldstad – Forsikringsagenten
*Dan Fosse – Mann som har sett en ufo
*Hilde Grythe – Tores og Tores barn
*Turid Haaland – Mor
*Knut M. Hansson – Ansatt i avisa	
*Willie Hoel – Teodor
*Ella Hval – Fru Steffensen
*Mette Lange-Nielsen 		
*Erik Lassen – Ansatt i avisa
*Per Lillo-Stenberg – Ansatt i avisa
*Erling Lindahl – Redaksjonsmedarbeider 		
*Fridtjof Mjøen – Redaktøren
*Kari Neegård 		
*Siri Rom – Servitrise
*Aud Schønemann – Frøken Stjernhol
*Erna Schøyen 		
*Eugen Skjønberg 		
*Rolf Søder – Mann som har sett en ufo
*Kirsten Sørlie

## Eksterne lenker
* 
* ''Kvinnens plass'' på Norsk filminstitutt
Otter

**Otter** er det engelske ordet for dyret Oter.

**Otter** kan også referere til:
*de Havilland Canada DHC-3 Otter, et enmotors propellfly
*de Havilland Canada DHC-6 Twin Otter, to-motors propellfly
*C. L. Otter, amerikansk politiker
*Otter Tail County
*Otter Rapids vannkraftverk
*Otter (elv), en elv i Devon i England.
Sortland skytterlag

**Sortland skytterlag** hører til i Sortland i Nordland. Laget ble stiftet 20. juli 1896. De første årene tilhørte laget Nordland skyttersamlag, men ble tilknyttet Vesterålen skyttersamlag da det ble opprettet i 1907. Sortland skytterlag arrangerte landsskytterstevnet i 1925. Mesterskapet samlet 386 deltakere og ble gjestet av kronprins Olav.

Skytterlagets første bane lå like nord for og nedenfor steinbruddet som i dag (2013) ligger i utkanten av boligområdet på Sortland. Etter som tettstedet vokste, kom skytebanen for nært bebyggelsen, og skytterlaget måtte bygge ny bane. Den nye banen ble bygd bak Kirkåsen i Vestmarka, og ble tatt i bruk i 1921. Den ble brukt da laget arrangerte landsskytterstevnet i 1925. I dag er det boligfelt også der denne skytebanen lå. Skytterlaget har nå skytebane i Sandstranddalen.

## Kilder
*Birger Natland: Bak tidens blåner (i Historisk årbok for Sortland 1989, s. 36-38, utgitt av Sortland Historielag)
*Aslaug Holten Aspen: *[http://urn.nb.no/URN:NBN:no-nb_digibok_2008022204009 Sortland tettsted - en historikk 1900-1940]*. Aslaug Holten Aspen 1995. ISBN 82-993706-0-4 (s. 154-155, digitalisert av Nasjonalbiblioteket)
14/88

**14/88** er et uttrykk som blir brukt av nynazister. Tallet 14 refererer til «14 Words» («We must secure the existence of our people and a future for white children»), som er et slagord skrevet av nynazisten David Lane, og 88 er bokstav nr. 8 (H) i alfabetet to ganger, som er en forkorting for *Heil Hitler*.

Andre tilsvarende forkortinger er 18 (AH) for *[[Adolf Hitler]]* og 28 (BH) for *[[Blood & Honour]].*

## Referanser
Stokka (Sandnes)

**Stokka** er et område i Lura bydel i Sandnes. Stokka grenser i sør til Bærheim og Soma, i øst til Lura, i nord til Forus i Stavanger, og i vest til Sola kommune. Størstedelen av området er dyrket mark og vernet mot utbygging, mens området nord for Løwenstrasse er utbygget eller regulert til næring som del av Forus Næringspark. 

Stokka er avgrenset i nord av Foruskanalen, i øst av E39, i sør av gårdsgrensene mot Soma og i vest av kommunegrensen mot Sola. I grunnkrets og delområde er skrivemåten Stokke, som også har vært skrivemåten for gården. Gården lå før kommunesammenslåing i Høyland kommune.
David Lane

**David Eden Lane** (født 2. november 1938 i Woden i Iowa, død 28. mai 2007 i Terre Haute i Indiana) var en amerikansk hvit nasjonalist, nynazist og en av grunnleggerne av terroristbrorskapet The Order. Lane ble dømt til 190 års fengsel, blant annet for sin rolle i mordet på radiomannen Alan Berg i 1984. Fram til 2007 sonte han straffen i Colorado, men han ble overført til et føderalt fengsel i Indiana kort tid før han døde av et epileptisk anfall.

## Meninger om rase
Lane ga uttrykk for at hans syn best kan sammenfattes av de 14 ordene «Vi må sikre eksistensen til vårt folk, og en fremtid for våre hvite barn». Lane sa at han hadde synet «fordi skjønnheten til den hvite ariske kvinne ikke må forsvinne fra jorden».

Lane mente at hvite mennesker har behov for sine egne etniske stater for å overleve og sa «I dag, i året 2005, er omtrent to prosent av verdens befolkning hvite kvinner gamle nok til å føde barn eller yngre… De overlevende hvite [i dag] er håpløst integrert, terrorisert, hjernevasket, blir utsatt for raseblanding og blir raskt utryddet av seks milliarder fargede.»

## Aktivisme
Som barn ble Lane påvirka av den tyske nazismen og ble medlem i Ku Klux Klan og andre rasistiske grupper. Lane deltok blant annet i grunnleggelsen av terrororganisasjonen The Order og aktiviteter denne foretok (blant annet drapet på Alan Berg).

## Referanser
Stokka

**Stokka** er et stedsnavn flere steder i Norge. Se blant annet:

*Stokka (Sandnes)
*Stokka (Stavanger)
*Stokka (Karmøy)
*Stokka (Vevelstad)
*Sandnessjøen lufthavn, Stokka (Alstahaug)